¨

Velkommen til QuickTime 7 – den internationale standard til digitale medier. Brug et par minutter på at læse de vigtige oplysninger nedenfor.

Systemkrav
QuickTime 7.1 kræver Mac OS X version 10.3.9 eller en nyere version.

Sørg for, at du har den nyeste version af Mac OS X. Du kan hente den nyeste opdatering ved at vælge Apple > Systemindstillinger, klikke på Softwareopdatering og derefter klikke på Opdater nu eller Søg. Når du har installeret en opdatering, er det en god ide at klikke på Opdater nu eller Søg igen for at sikre, at du har alle de nyeste versioner.

Nyheder i QuickTime 7.1
QuickTime 7.1 indeholder mange vigtige fejlrettelser og retter alvorlige sikkerhedsproblemer. Denne opdatering anbefales til alle QuickTime 7-brugere.

Nyheder i QuickTime 7 Player 
QuickTime 7 Player indeholder mange spændende nye funktioner.
• Understøttelse af H.264-video. Se film, der er oprettet med denne avancerede, standardbaserede codec, som sikrer uovertruffen videokvalitet ved den lavest mulige datahastighed.
• Direkte ændring af størrelse. Afspilning foregår jævnt, mens du ændrer størrelse på QuickTime Player-vinduet. 
• Streaming uden konfiguration. Nu bestemmer QuickTime automatisk den bedste forbindelseshastighed til Internet og justerer hastigheden efter behov. Og hvis forbindelsen afbrydes under streaming, genopretter QuickTime automatisk forbindelsen til serveren.
• Surround sound.  QuickTime Player kan nu afspille op til 24 lydkanaler. Med QuickTime 7, din Mac og surround sound-højttalere får du den fulde effekt af film eller spil med surround sound. 
• Nye og forbedrede betjeningsmuligheder til afspilning. Brug de nye betjeningsmuligheder til afspilning til at justere indstillingerne, så du får den bedste fremvisning. Du kan nemt justere indstillinger til bl.a jog-shuttle, afspilningshastighed, bas, diskant og balance. 
• Spotlight-kompatible medier. Med Mac OS X v10.4 og Spotlight kan du søge efter QuickTime-indhold. Spotlight kan søge efter filmegenskaber, som f.eks. kunstner, ophavsret og codec.
• Kompatibilitet med skærmlæser. Vha. VoiceOver, der er inkluderet i Mac OS X v10.4, kan synshandicappede nyde QuickTime Player-funktioner. 
• Helt ny indholdsguide. Med den nye QuickTime-indholdsguide får du adgang til det nyeste inden for underholdning på Internet.

Nyheder i QuickTime 7 Pro 
QuickTime 7 Pro-brugere får ud over alle de fantastiske funktioner i QuickTime Player også glæde af følgende nye QuickTime Pro-funktioner:
• Optag lyd og video. Med et iSight- eller et andet FireWire-kamera sluttet til computeren kan du hurtigt fremstille film, som du kan dele med familie og venner, eller endda producere dine egne podcasts.
• Opret video til iPod. Med QuickTime Pro kan du nemt konvertere din eksisterende filmsamling til et format, der kan afspilles på iPod. 
• Del film. Nem fremstilling af et filmarkiv, der kan sendes via e-post eller overføres til et websted.  
• Flydende betjeningspanel. Nem adgang til funktioner som pause, afspilning, frem- og tilbagespoling, mens du ser film på fuld skærm.
• Opret H.264-video. Opret utrolige videoer til alle formål, fra 3G (til mobile enheder) til HD (high definition) og alt ind imellem. 
• Fremstil surround sound-lyd. Fremstil en indholdsrig multimedieoplevelse ved at føje flere lydkanaler til din film. QuickTime mikser automatisk lyden, så den virker med hver enkelt brugers højttalerindstillinger. 
• Sideløbende eksport. Eksporter flere arkiver ad gangen - samtidig med at du afspiller eller redigerer. 
• Forbedret filmfremstilling. Redigeringsopgaver bliver meget nemmere med de nye genvejstaster til start- og slutpunkter.  Derudover gør de helt nydesignede filmegenskaber filmfremstillling mere enkel og effektiv. 
• Ny AAC-funktion til konstant kvalitet. Opret AAC-lydfiler, der er optimeret til en konstant kvalitet frem for en konstant bithastighed, så du opnår en konstant høj lydkvalitet.  
• 3G-streaming. Opret 3G-arkiver til RTPS-streaming, som virker med håndsæt til 3G-streaming og leveringsarkitekturer.
• Kompatibel med Automator. Med Mac OS X v10.4 kan du anvende den brugervenlige grænseflade i Automator til at strømline din QuickTime-arbejdsgang.

Flere oplysninger
Du kan få flere oplysninger om brugen af QuickTime, hvis du åbner QuickTime og vælger Hjælp > Hjælp til QuickTime Player.

Du kan købe QuickTime 7 Pro, hvis du besøger www.apple.com/dk/quicktime eller åbner QuickTime og vælger QuickTime Player > Køb QuickTime Pro.

Du finder det nyeste inden for QuickTime-indhold, hvis du besøger www.apple.com/dk/quicktime eller åbner QuickTime og vælger Vindue > Vis indholdsguide.

Du kan få teknisk support, hvis du besøger www.apple.com/dk/support og vælger QuickTime.

Vigtig meddelelse til QuickTime Pro-brugere
Installering af QuickTime 7 og nyere versioner slår QuickTime Pro-funktionaliteten i tidligere versioner af QuickTime fra, f.eks. QuickTime 5 eller QuickTime 6. Hvis du fortsætter med installeringen, skal du købe en ny registreringskode til QuickTime 7 Pro for at gendanne QuickTime Pro-funktionaliteten. Efter installeringen kan du besøge www.apple.com/dk/quicktime, hvor du kan købe en registreringskode til QuickTime 7.

En bemærkning om ophavsret
Denne software kan benyttes til reproduktion af materialer. Du har kun licens til at reproducere materiale, der ikke er beskyttet af ophavsrettigheder, materiale, som du selv har ophavsret til, eller materiale, som du er blevet bedt om at reproducere. Hvis du er usikker på, om du har ret til at kopiere noget materiale, bør du søge juridisk assistance.

Om Rolands Sound Set til General MIDI og GS Format
Denne version af QuickTime inkluderer et sæt instrumenter fra Roland Corporation, som udgør et komplet General MIDI-kompatibelt lydsæt.  Den inkluderer også yderligere lyde, der kræves for at oprette et komplet lydsæt, som er kompatibelt med GS Format.

Hvad er GS Format?
GS Format er et sæt standardspecifikationer til lydkilder og definerer måden, hvorpå multitimbrale lydenheder besvarer MIDI-beskeder.  GS Format understøtter General MIDI System Level - 1. GS Format definerer også en række andre oplysninger om funktionerne i General MIDI.  Disse omfatter entydige definitioner, der bruges til lydredigering, effekter og andre specifikationer, som omhandler den måde, hvorpå lydenheder besvarer MIDI-beskeder.  En enhed, der understøtter GS Format, kan genskabe General MIDI-lydoptagelser og MIDI-lydoptagelser i GS Format.

Du kan kontakte Roland på følgende adresse:
Roland Corporation
1-4-20 Sonezaki-Shinchi, Kita-ku,
Osaka 530-0002 Japan

Du kan få flere oplysninger om Roland og firmaets produkter på webstedet på http://www.roland.co.jp.

Begrænsninger
Roland forbeholder sig alle rettigheder til Sound Set, som ikke udtrykkeligt gives af Roland Corporation U.S. eller af Apple i henhold til Apples aftale om softwaredistribution.

.Mac er tilgængelig for personer på 13 år og derover. Kræver Internetadgang (evt. mod betaling). Visse betingelser er gældende.

©1991-2006 Apple Computer, Inc. 
Apple, Apple-logoet, Macintosh, Power Macintosh og QuickTime er varemærker tilhørende Apple Computer, Inc. og registreret i USA og andre lande. .Mac er et servicemærke tilhørende Apple Computer, Inc. Alle andre varemærker tilhører deres respektive ejere.